D'Donau isch de zweitlängschti Fluss vu Europa (numme d'Wolga isch länger), un isch vum Urschprung, em Zsämmefluss vu Brigach un Breg bi Eschinge us grechnet bis ins schwarz Meer 2845 Kilometer lang. Vu dr Quell vum längschte Quellfluss, dr Bregquell bi Furtwange im Schwarzwald ischer no e weng länger, nämli 2888,7 Kilometer. D'Donau isch eine vo de wichtigschte Flüss wo im alemannisch Schprochrum entschpringe tuend. Di wichtigste Nebeflüss sind de Lech, de Inn, d March, d Drau, d Save, d Theiss, de Alt und de Pruth.